Javaslat A TANÁCS HATÁROZATA az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodással létrehozott SPS-albizottságban, a vámügyekkel foglalkozó albizottságban, és a földrajzi árujelzőkkel foglalkozó albizottságban az Unió által az SPS-albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan képviselendő álláspontról /* COM/2014/0729 final - 2014/0350 (NLE) */





INDOKOLÁS 1. A JAVASLAT HÁTTERE/ELŐZMÉNYEK A csatolt javaslat képezi a jogi eszközt az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodással (a továbbiakban: megállapodás) létrehozott állat- és növény-egészségügyi intézkedésekkel foglalkozó albizottságban (a továbbiakban: SPS-albizottság), a vámügyekkel foglalkozó albizottságban, és a földrajzi árujelzőkkel foglalkozó albizottságban képviselendő uniós álláspont engedélyezésére az SPS-albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan. A Tanács 2014. június 16-án elfogadta a megállapodásnak az Európai Unió, az Európai Atomenergia-közösség és tagállamaik nevében történő aláírásáról és e megállapodás bizonyos rendelkezéseinek ideiglenes alkalmazásáról szóló határozatát[1], ideértve annak a mélyreható és átfogó szabadkereskedelmi térségre vonatkozó részét is. Ezt követően 2014. június 27-én Brüsszelben, az Európai Tanács ülése alkalmával került sor a megállapodás aláírására. A Moldovai Köztársaság 2014. július 2-án megerősítette a megállapodást, és az Európai Unióval párhuzamosan, ugyanabban a hónapban lezárta a szükséges értesítési eljárást. Ennek következtében, a megállapodás 464. cikkével összhangban annak (a Moldovai Köztársasággal létrejött megállapodásnak aláírásáról és annak ideiglenes alkalmazásáról szóló 2014. június 16-i tanácsi határozat 3. cikkében meghatározott) egyes rendelkezéseit 2014. szeptember 1-jétől ideiglenesen alkalmazzák, amíg az uniós tagállamok meg nem erősítik azt. A megállapodás létrehozta az állat- és növény-egészségügyi intézkedésekkel, a vámügyekkel, és a földrajzi árujelzőkkel foglalkozó albizottságot. Ezen albizottságok feladata, hogy nyomon kövessék a megállapodás mélyreható és átfogó szabadkereskedelmi térségre vonatkozó részének végrehajtását, és megoldják az ezzel kapcsolatban felmerülő kérdéseket. Az albizottságoknak el kell fogadniuk saját eljárási szabályzatukat. Az albizottságok első üléseire várhatóan 2015 elején kerül majd sor. Az említett albizottságok eljárási szabályzata – mely e javaslat mellékletét képezi – a Társulási Bizottság eljárási szabályzatán alapul. 2. A TÁRGYALÁSOK EREDMÉNYEI A Moldovai Köztársasággal kötött megállapodás 191. cikke előírja, hogy az SPS-albizottság eljárási szabályzatát az első ülésén fogadja el. Az SPS-albizottság ülése 2015 elején esedékes. Az első ülésre tekintettel a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt eljárási szabályzattervezet a Moldovai Köztársasággal folytatott tárgyalások eredményeként született meg. A megállapodás 200. cikke létrehozza a vámügyekkel foglalkozó albizottságot, és előírja számára az eljárási szabályzatának elfogadását. A vámügyi albizottság első ülésére várhatóan 2015 elején kerül sor. Következésképpen a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt eljárási szabályzattervezet a Moldovai Köztársasággal folytatott tárgyalások eredményeként született meg. A megállapodás 306. cikke létrehozza a földrajzi árujelzőkkel foglalkozó albizottságot, és előírja számára az eljárási szabályzatának elfogadását. A vámügyi albizottság első ülésére várhatóan 2015 elején kerül sor. Következésképpen a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt szabályzattervezet a Moldovai Köztársasággal folytatott tárgyalások eredményeként született meg. 3. A JAVASLAT JOGI ELEMEI Az Unió tekintetében az Európai Unió és a Moldovai Köztársaság közötti társulási megállapodás által létrehozott albizottságokban képviselendő uniós álláspont engedélyezésének jogi alapját az Európai Unió működéséről szóló szerződés és különösen annak a 218. cikk (9) bekezdésével együtt értelmezett 207. cikke (4) bekezdése képezi. . A fent említett tárgyalási eredmények fényében az Európai Bizottság az EUMSZ 207. cikkének (4) bekezdése és a 218. cikkének (9) bekezdése alapján javasolja, hogy a Tanács fogadja el az első EU–Moldovai Köztársaság SPS-albizottságban, az EU–Moldovai Köztársaság vámügyekkel foglalkozó albizottságban, az EU–Moldovai Köztársaság földrajzi árujelzőkkel foglalkozó albizottságban az Unió által az albizottságok eljárási szabályzatával kapcsolatosan képviselendő állásfoglalás engedélyezéséről szóló határozatot. 2014/0350 (NLE) Javaslat A TANÁCS HATÁROZATA az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodással létrehozott SPS-albizottságban, a vámügyekkel foglalkozó albizottságban, és a földrajzi árujelzőkkel foglalkozó albizottságban az Unió által az SPS-albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan képviselendő álláspontról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével, tekintettel az Európai Bizottság javaslatára, mivel: (1) Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 464. cikkének (3) és (4) bekezdése előírja a megállapodás egyes részeinek ideiglenes alkalmazását. (2) A 2014/492/EU tanácsi határozat[2] 3. cikke felsorolja a megállapodás ideiglenesen alkalmazandó rendelkezéseit, ideértve az állat- és növény-egészségügyi intézkedésekkel (SPS-albizottság), a vámügyekkel, valamint a földrajzi árujelzőkkel foglalkozó albizottság létrehozására és működésére vonatkozó rendelkezéseket. (3) A megállapodás 191. cikke szerint az SPS-albizottság első ülésén maga állapítja meg eljárási szabályzatát. (4) A megállapodás 200. cikkének (3) bekezdése szerint a vámügyekkel foglalkozó albizottság maga állapítja meg eljárási szabályzatát. (5) A megállapodás 306. cikkének (3) bekezdése szerint a földrajzi árujelzőkkel foglalkozó albizottság maga állapítja meg eljárási szabályzatát. (6) Ezért indokolt meghatározni az Unió álláspontját az említett albizottságok által elfogadandó eljárási szabályzattal kapcsolatban, ELFOGADTA EZT A HATÁROZATOT: 1. cikk (1) Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás 191. cikkével létrehozott SPS-albizottságban képviselendő uniós álláspont az SPS-albizottság eljárási szabályzatának elfogadásával kapcsolatosan az említett albizottság által csatolt határozattervezeten alapul. (2) Az Uniót az SPS-albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez. 2. cikk (1) Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás 200. cikkével létrehozott vámügyekkel foglalkozó albizottság eljárási szabályzatának elfogadásával kapcsolatosan képviselendő uniós álláspont az említett albizottság által csatolt határozattervezeten alapul. (2) Az Uniót a vámügyekkel foglalkozó albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez. 3. cikk (1) Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás 306. cikkével létrehozott földrajzi árujelzőkkel foglalkozó albizottság eljárási szabályzatának elfogadásával kapcsolatosan képviselendő uniós álláspont az említett albizottság által csatolt határozattervezeten alapul. (2) Az Uniót a földrajzi árujelzőkkel foglalkozó albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez. 4. cikk Ez a határozat az elfogadásának napján lép hatályba. Kelt Brüsszelben, -án/-én. a Tanács részéről az elnök [1] HL L 260., 2014.8.30., 1. o. [2] A Tanács 2014. június 16-i 2014/492/EU határozata az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásnak az Európai Unió nevében történő aláírásáról és ideiglenes alkalmazásáról (HL L 260., 2014.8.30., 1. o.). MELLÉKLET TERVEZET AZ EU–MOLDOVAI KÖZTÁRSASÁG ÁLLAT- ÉS NÖVÉNY-EGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG 1/2015. sz. HATÁROZATA (2015. hónap NN.) eljárási szabályzatának elfogadásáról AZ EU–MOLDOVAI KÖZTÁRSASÁG ÁLLAT- ÉS NÖVÉNY-EGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (a továbbiakban: a megállapodás) és különösen annak 191. cikkére, mivel: (1) A megállapodás egyes részei 2014. szeptember 1-jétől ideiglenesen alkalmazandók, a megállapodás 464. cikkének megfelelően. (2) A megállapodás 191. cikke előírja, hogy az állat- és növény-egészségügyi intézkedésekkel foglalkozó albizottság (a továbbiakban: SPS-albizottság) vitatja meg a megállapodás V. címében (Kereskedelem és kereskedelemmel kapcsolatos ügyek) szereplő 4. fejezet (Állat- és növény-egészségügyi intézkedések) végrehajtásával kapcsolatos kérdéseket. (3) A megállapodás 191. cikkének (5) bekezdése szerint az SPS-albizottság maga állapítja meg eljárási szabályait. A KÖVETKEZŐKÉPPEN HATÁROZOTT: 1. cikk Az SPS-albizottság függelékben szereplő eljárási szabályzata elfogadásra kerül. 2. cikk Ez a határozat az elfogadásának napján lép hatályba. Kelt …-án/-én || Az SPS-albizottság részéről || az elnök Függelék Az EU-Moldovai Köztársaság állat- és növény-egészségügyi intézkedésekkel foglalkozó albizottság eljárási szabályzata 1. cikk Általános rendelkezések (1) Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 191. cikke (1) bekezdésének megfelelően létrehozott állat- és növény-egészségügyi intézkedésekkel foglalkozó albizottság (a továbbiakban: SPS-albizottság) támogatja az V. cím alá tartozó 438. cikk (4) bekezdésében meghatározott, kereskedelmi formációban ülésező Társulási Bizottságot a feladatai ellátásában. (2) Az SPS-albizottság a megállapodás 191. cikkének (2) bekezdésében kijelölt feladatokat a megállapodás V. címe 4. fejezetének 176. cikkében meghatározott célkitűzések alapján látja el. (3) Az SPS-albizottságot az Európai Bizottság és a Moldovai Köztársaság állat- és növény-egészségügyi ügyekért felelős képviselői alkotják. (4) Az elnöki tisztséget az Európai Bizottság vagy a Moldovai Köztársaság állat- és növény-egészségügyi ügyekért felelős egyik képviselője látja el az alábbi 2. cikkel összhangban. (5) Az eljárási szabályzatban szereplő Felek meghatározása a megállapodás 461. cikkében foglaltak szerint történik. 2. cikk Elnökség Az SPS-albizottság elnökségét 12 hónapos időtartamra a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget. 3. cikk Ülések (1) A Felek eltérő megállapodásának hiányában az SPS-albizottság a megállapodás hatálybalépését követő három hónapon belül, ezt követően pedig a Felek bármelyikének kérelmére vagy évente legalább egy alkalommal ülésezik. (2) Az SPS-albizottság üléseit az elnök hívja össze a Felek által közösen megállapított időpontban és helyszínen. Amennyiben a Felek másként nem állapodnak meg, az ülés összehívásáról szóló értesítést az SPS-albizottság elnöke az ülés kezdete előtt legkésőbb 28 nappal küldi ki. (3) Az SPS-albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni. (4) Az SPS-albizottság üléseit bármilyen előzetesen egyeztetett technológia –például video- vagy audiokonferencia – igénybevételével meg lehet tartani. (5) Az SPS-albizottság az üléseken kívül is megtárgyalhat kérdéseket, levelezés útján. 4. cikk Küldöttségek A Feleket minden ülés előtt a titkárságon keresztül tájékoztatni kell az ülésen részt vevő küldöttségek tervezett összetételéről. 5. cikk Titkárság (1) Az SPS-albizottság titkári feladatait az Európai Bizottság egy tisztviselője és a Moldovai Köztársaság egy tisztviselője közösen látják el, a kölcsönös bizalom és együttműködés szellemében. (2) A kereskedelmi formációban ülésező Társulási Bizottság titkársága az SPS-albizottság valamennyi határozatáról, véleményéről, ajánlásáról, jelentéséről és más, egyeztetett intézkedéséről tájékoztatást kap. 6. cikk Levelezés (1) Az SPS-albizottsághoz címzett levelezést az egyik Fél részéről a titkári feladatokat ellátó tisztviselőnek kell címezni, aki tájékoztatja erről a másik titkárt. (2) Az SPS-albizottságnak címzett leveleket a titkárság az SPS-albizottság elnökéhez továbbítja, és amennyiben indokolt, a jelen eljárási szabályzat 7. cikkében említett dokumentumként körözteti. (3) Az SPS-albizottság elnökétől származó levelezést a titkárság az SPS-albizottság elnökének a nevében megküldi a címzettek részére. Az ilyen leveleket adott esetben, az eljárási szabályzat 7. cikkében előírtak szerint köröztetik. 7. cikk Dokumentumok (1) A dokumentumokat az SPS-albizottság titkárain keresztül köröztetik. (2) Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának. (3) Az uniós Fél titkára továbbítja ezeket a dokumentumokat az Unió felelős képviselőinek, és az ilyen levelezésből rendszerint másolatot küld a Moldovai Köztársaság titkárának és a kereskedelmi formációban ülésező Társulási Bizottság titkárainak. (4) A Moldovai Köztársaság titkára továbbítja ezeket az okmányokat a Moldovai Köztársaság felelős képviselőinek és az ilyen levelezésből rendszerint másolatot küld az uniós Fél titkárának, valamint a kereskedelmi formációban ülésező Társulási Bizottság titkárainak. (5) Az SPS-albizottság titkárai kapcsolattartó pontokként szolgálnak a megállapodás 184. cikkében előírt információcsere céljából. 8. cikk Titkosság Amennyiben a Felek erről másként nem határoznak, az SPS-albizottság ülései nem nyilvánosak. Amikor az egyik Fél bizalmasnak nyilvánított információkat terjeszt az SPS-albizottság elé, a másik Fél a szóban forgó információkat e szerint kezeli. 9. cikk Az ülések napirendje (1) Az egyes ülések ideiglenes napirendjét, valamint az operatív következtetések tervezetét a 10. cikkben előírtak szerint az SPS-albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte az SPS-albizottság titkárságát, és ennek alátámasztására a tárgyhoz tartozó dokumentumokat is elküldte. (2) Az ideiglenes napirendet a tárgyhoz tartozó dokumentumokkal együtt – az ezen eljárási szabályzat 7. cikkében előírtak szerint – az ülés kezdete előtt legkésőbb 15 naptári nappal köröztetik. (3) A napirendet az egyes ülések kezdetén fogadja el az SPS-albizottság. A Felek egyetértésével a tervezett napirenden kívüli pontokat is fel lehet venni a napirendbe. (4) Az SPS-albizottság elnöke a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási kötelezettséget. (5) Különleges körülményekre tekintettel az SPS-albizottság elnöke a Felekkel való egyeztetést követően lerövidítheti az (1) és (2) bekezdésben meghatározott időszakokat. 10. cikk Jegyzőkönyvek és operatív következtetések (1) A két titkár minden ülésről közös jegyzőkönyvtervezetet készít. (2) A jegyzőkönyvben az egyes napirendi pontok tekintetében általában a következőket kell feltüntetni: a) az ülés résztvevői, az őket kísérő tisztviselők, és bármilyen megfigyelő vagy szakértő, aki az ülésen részt vett; b) az SPS-albizottság elé terjesztett dokumentumok; c) az SPS-albizottság valamely tagja által felvételre kért nyilatkozatok; valamint d) az ülés operatív következtetései a (4) bekezdéssel összhangban. (3) A jegyzőkönyv tervezetét az SPS-albizottság elé terjesztik jóváhagyás céljából. A jegyzőkönyvet az SPS-albizottság üléseit követő 28 naptári napon belül jóváhagyják. Az eljárási szabályzat 7. cikkében említett minden címzett részére másolatot küldenek. (4) Az operatív következtetések tervezetét az elnöki tisztet betöltő Fél SPS-albizottságának titkára állítja össze minden ülés után, és továbbítja a Feleknek a napirenddel együtt, rendszerint az ülés kezdete előtt legkésőbb 15 naptári nappal. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, az SPS-albizottság elfogadja az operatív következtetéseket, amelyek tükrözik a Felek megállapodása szerinti nyomon követési intézkedéseket. Egyeztetés után, az operatív következtetéseket csatolják a jegyzőkönyvhöz és végrehajtásukat áttekintik az SPS-albizottság ezt követő ülésein. Ennek céljából, az SPS-albizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel. 11. cikk Határozatok és ajánlások (1) A megállapodás 191. cikkében előírtak értelmében az SPS-albizottság határozatokat, véleményeket, ajánlásokat, jelentéseket és közös intézkedéseket fogad el. E határozatokat, véleményeket, ajánlásokat, jelentéseket és közös fellépéseket a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. Ezek a határozatok kötelező érvényűek a Felekre nézve, akik megteszik az azok végrehajtásához szükséges intézkedéseket. (2) A határozatokat, véleményeket, ajánlásokat vagy jelentéseket az elnök írja alá és a két titkár hitelesíti. A (3) bekezdés sérelme nélkül, az elnök ezeket a dokumentumokat azon az ülésen írja alá, amelyen a vonatkozó határozatot, véleményt, ajánlást vagy jelentést elfogadják. (3) Az SPS-albizottság határozatokat hozhat, ajánlásokat fogalmazhat meg, valamint véleményeket és jelentéseket fogadhat el írásos eljárás keretében, a vonatkozó belső eljárások lezárulása után, amennyiben a Felek így állapodnak meg. Az írásbeli eljárás a Felek egyetértésével eljáró két titkár közötti hivatalos jegyzékváltásból áll. E célból a javaslat szövegét a 7. cikknek megfelelően köröztetik egy 21 naptári napnál nem rövidebb határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel az SPS-albizottság elnöke a Felekkel való egyeztetést követően lerövidítheti az ebben a bekezdésben megállapított időszakokat. Miután megállapodtak az adott határozat, vélemény, ajánlás vagy jelentés szövegéről, azt az elnök írja alá és a két titkár hitelesíti. (4) Az SPS-albizottság jogi aktusai az esettől függően a „határozat”, „vélemény”, „ajánlás” vagy „jelentés” címet viselik. Minden határozat az elfogadásának napján lép hatályba, kivéve ha a határozat másképp rendelkezik. (5) A határozatokat, véleményeket, ajánlásokat és jelentéseket megküldik mindkét Félnek. (6) A Felek dönthetnek úgy, hogy az SPS-albizottság határozatait, véleményeit és ajánlásait közzéteszik hivatalos lapjukban. 12. cikk Jelentések Az SPS-albizottság jelentést nyújt be a saját tevékenységéről, valasmint a technikai munkacsoportok vagy a kereskedelmi formációban ülésező Társulási Bizottság által felállított ad hoc csoportok tevékenységéről. Az albizottság a jelentést 25 nappal a kereskedelmi formációban ülésező Társulási Bizottság rendes évi ülése előtt nyújtja be. 13. cikk Nyelvek (1) Az SPS-albizottság hivatalos nyelvei az angol és a román. (2) Amennyiben erről másképp nem határoznak, az SPS-albizottság az ezeken a nyelveken elkészített dokumentáció alapján folytatja tanácskozásait. 14. cikk Költségek (1) A Felek maguk viselik az SPS-albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is. (2) Az ülések megrendezésével és a dokumentumok sokszorosításával kapcsolatos költségeket az ülést rendező Fél viseli. (3) Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és román nyelvre, illetve e nyelvekről történő fordításával kapcsolatos költségeket az ülést rendező Fél viseli. A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli. 15. cikk Az eljárási szabályzat módosítása Az eljárási szabályzat az SPS-albizottság határozatával módosítható a megállapodás 191. cikkének (5) bekezdésével összhangban. 16. cikk Technikai munkacsoportok és ad hoc csoportok (1) Az SPS-albizottság a megállapodás 191. cikkének (6) bekezdése szerinti határozattal adott esetben technikai munkacsoportokat vagy ad hoc csoportokat – köztük tudományos csoportokat vagy szakértői csoportokat – hozhat létre vagy szüntethet meg. (2) Az ad hoc csoportban nem szükségszerűen csak a Felek képviselői vehetnek részt tagként. A Felek biztosítják, hogy az SPS-albizottság által létrehozott bármely csoport tagjai tiszteletben tartják a megfelelő titoktartási előírásokat. (3) Amennyiben a Felek erről másként nem határoznak, az SPS-albizottság által létrehozott csoportok az SPS-albizottság felügyelete alatt működnek, amely felé jelentéstételi kötelezettséggel tartoznak. (4) Szükség esetén összehívhatják a munkacsoportok találkozóit, amelyekre személyes ülések vagy video- vagy audiokonferenciák formájában kerül sor. (5) Az SPS-albizottság titkársága másolatot kap valamennyi, a munkacsoportok tevékenysége szempontjából releváns levelezésről, dokumentumról és közleményről. (6) A munkacsoportok írásos ajánlásokat terjeszthetnek az SPS-albizottság elé. Az ajánlásokat konszenzussal hozzák meg, majd továbbítják az SPS-albizottság elnöke számára, aki a 7. cikkben foglaltak szerint körözteti azokat. (7) A jelen eljárási szabályzat értelemszerűen bármely munkacsoportra vagy a kereskedelmi formációban ülésező Társulási Bizottság által létrehozott bármely ad hoc munkacsoportra alkalmazandó, feltéve hogy e cikk másként nem rendelkezik. A kereskedelmi formációban ülésező Társulási Bizottságra való hivatkozást az SPS-albizottságra való hivatkozásként értelmezendő. TERVEZET AZ EU–MOLDOVAI KÖZTÁRSASÁG VÁMÜGYEKKEL FOGLALKOZÓ ALBIZOTTSÁG 1/2015. sz. HATÁROZATA (ÉÉÉÉ. hónap NN.) 2015 eljárási szabályzatának elfogadásáról Az EU–MOLDOVAI KÖZTÁRSASÁG VÁMÜGYEKKEL FOGLALKOZÓ ALBIZOTTSÁG, tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (a továbbiakban: a megállapodás) és különösen annak 200. cikkére, mivel: (1) A megállapodás egyes részei 2014. szeptember 1-jétől ideiglenesen alkalmazandók, a megállapodás 464. cikkének megfelelően. (2) A megállapodás 200. cikke előírja, hogy a vámügyekkel foglalkozó albizottság ellenőrzi a megállapodás V. címe (Kereskedelem és kereskedelemmel kapcsolatos ügyek) 5. fejezetének (Vámügyi együttműködés és a kereskedelem könnyítése) végrehajtását és irányítását. (3) A megállapodás 200. cikkének (3) bekezdése szerint a vámügyekkel foglalkozó albizottság maga állapítja meg saját eljárási szabályzatát. A KÖVETKEZŐKÉPPEN HATÁROZOTT: 1. cikk A vámügyekkel foglalkozó albizottság függelékben szereplő eljárási szabályzata elfogadásra kerül. 2. cikk Ez a határozat az elfogadásának napján lép hatályba. Kelt …-án/-én || A vámügyekkel foglalkozó albizottság részéről || az elnök Függelék Az EU-Moldovai Köztársaság vámügyekkel foglalkozó albizottság eljárási szabályzata 1. cikk Általános rendelkezések (1) Az egyrészről az Európai Unió és az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 200. cikkének (1) bekezdése szerint létrehozott vámügyekkel foglalkozó albizottság a megállapodás 200. cikkének (2) és (3) bekezdése szerint végzi feladatait. (2) A vámügyekkel foglalkozó albizottság az Európai Bizottság és a Moldovai Köztársaság vámokért és vámügyekkel kapcsolatos kérdésekért felelős képviselőiből áll. (3) Az elnöki tisztséget az Európai Bizottság vagy a Moldovai Köztársaság vámokért és vámügyekkel kapcsolatos kérdésekért felelős képviselője látja el az alábbi 2. cikkel összhangban. (4) Az eljárási szabályzatban szereplő Felek meghatározása a megállapodás 461. cikkében foglaltak szerint történik. 2. cikk Elnökség A vámügyekkel foglalkozó albizottság elnökségét 12 hónapos időtartamra a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget. 3. cikk Ülések (1) A Felek eltérő megállapodásának hiányában a vámügyekkel foglalkozó albizottság évente egyszer, vagy pedig bármely Fél kérésére ülésezik. (2) A vámügyekkel foglalkozó albizottság minden ülését az elnök hívja össze; az ülések időpontjáról és helyszínéről a Felek közösen állapodnak meg. Amennyiben a Felek másként nem állapodnak meg, a vámügyekkel foglalkozó albizottság elnöke az ülés összehívásáról szóló értesítést az ülés kezdete előtt legkésőbb 28 naptári nappal megküldi a vámügyi albizottság tagjainak. (3) A vámügyekkel foglalkozó albizottság üléseit bármilyen előzetesen egyeztetett technológia –például video- vagy audiokonferencia – igénybevételével meg lehet tartani. (4) A vámügyekkel foglalkozó albizottság az üléseken kívül is megtárgyalhat kérdéseket, levelezés útján. 4. cikk Küldöttségek A Feleket minden ülés előtt a titkárságon keresztül tájékoztatják az ülésen részt vevő küldöttségek tervezett összetételéről. 5. cikk Titkárság (1) A vámügyekkel foglalkozó albizottság titkári feladatait az Európai Bizottság, valamint a Moldovai Köztársaság egy-egy vámokért és vámügyi kérdésekért felelős tisztviselője közösen látja el a kölcsönös bizalom és együttműködés szellemében. (2) A kereskedelmi formációban ülésező Társulási Bizottság titkársága tájékoztatást kap a vámügyekkel foglalkozó albizottság minden egyes döntéséről, véleményéről, ajánlásáról, jelentéséről és más egyéb egyeztetett intézkedéséről. 6. cikk Levelezés (1) A vámügyekkel foglalkozó albizottsághoz címzett levelezést az egyik Fél részéről a titkári feladatokat ellátó tisztviselőhöz kell irányítani, aki tájékoztatja erről a másik titkárt. (2) A vámügyekkel foglalkozó albizottsághoz címzett levelezést a titkárság a vámügyekkel foglalkozó albizottság elnökéhez továbbítja, és amennyiben indokolt, a jelen eljárási szabályzat 7. cikkében említett dokumentumként körözteti. (3) A vámügyekkel foglalkozó albizottság elnökétől származó levelezést a titkárság az elnöknevében megküldi a címzettek részére. Az ilyen leveleket adott esetben az eljárási szabályzat 7. cikkében előírtak szerint köröztetik. 7. cikk Dokumentumok (1) A dokumentumokat a vámügyekkel foglalkozó albizottság titkárságán keresztül köröztetik. (2) Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának. (3) Az uniós Fél titkára körözteti ezeket az dokumentumokat az Unió felelős képviselői körében, és az ilyen levelezésből minden esetben másolatot küld a Moldovai Köztársaság titkárának. Az uniós Fél titkára a végleges dokumentumokból másolatot küld a kereskedelmi formációban ülésező Társulási Bizottság titkárainak. (4) A Moldovai Köztársaság titkára továbbítja ezeket a dokumentumokat a Moldovai Köztársaság felelős képviselőinek, és az ilyen levelezésből minden esetben másolatot küld az uniós Fél titkárának. A Moldovai Köztársaság titkára a végleges dokumentumokból másolatot küld a kereskedelmi formációban ülésező Társulási Bizottság titkárainak. 8. cikk Titkosság Amennyiben a Felek erről másként nem határoznak, a vámügyekkel foglalkozó albizottság ülései nem nyilvánosak. Amikor az egyik Fél bizalmasnak nyilvánított információkat terjeszt a vámügyekkel foglalkozó albizottság elé, a másik Fél a szóban forgó információkat e szerint kezeli. 9. cikk Az ülések napirendje (1) Az egyes ülések ideiglenes napirendjét a vámügyekkel foglalkozó albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte a vámügyekkel foglalkozó albizottság titkárságát, és ennek alátámasztására a tárgyhoz tartozó dokumentumokat is elküldte. (2) Az ideiglenes napirendet a vonatkozó dokumentumokkal együtt – az ezen eljárási szabályzat 7. cikkében előírtak szerint – az ülés kezdete előtt legkésőbb 15 naptári nappal köröztetik. (3) A napirendet az adott ülés kezdetén fogadja el a vámügyekkel foglalkozó albizottság. A Felek egyetértésével a tervezett napirenden kívüli pontokat is fel lehet venni a napirendbe. (4) A vámügyekkel foglalkozó albizottság elnöke a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási kötelezettséget. (5) Különleges körülményekre tekintettel a vámügyekkel foglalkozó albizottság elnöke a Felekkel egyeztetve lerövidítheti az (1) és (2) bekezdésben meghatározott határidőket. 10. cikk Jegyzőkönyvek és operatív következtetések (1) Az ülésekről készült jegyzőkönyvtervezeteket, ideértve az operatív következtetéseket, az elnöki tisztet betöltő Fél vámügyekkel foglalkozó albizottságának titkársága állítja össze. (2) A jegyzőkönyvet az operatív következtetésekkel együtt a vámügyekkel foglalkozó albizottság elé terjesztik jóváhagyás céljából. A jegyzőkönyvet a vámügyekkel foglalkozó albizottság üléseit követő 28 naptári napon belül jóváhagyják. Az eljárási szabályzat 7. cikkében említett minden címzett részére másolatot küldenek. 11. cikk Határozatok és ajánlások (1) A megállapodás 200. cikkében előírtak értelmében a vámügyekkel foglalkozó albizottság gyakorlati rendelkezéseket, intézkedéseket, határozatokat, ajánlásokat fogad el. Ezeket a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező érvényűek a Felekre nézve, akik megteszik az azok végrehajtásához szükséges intézkedéseket. (2) A határozatokat vagy ajánlásokat az elnök írja alá és a két titkár hitelesíti. A (3) bekezdés sérelme nélkül az elnök ezeket a dokumentumokat azokon az üléseken írja alá, amelyeken a vonatkozó határozatokat vagy ajánlásokat elfogadják. (3) A vámügyekkel foglalkozó albizottság határozatokat hozhat vagy ajánlásokat fogalmazhat meg írásos eljárás keretében, a vonatkozó belső eljárások lezárulása után, amennyiben a Felek így állapodnak meg. Az írásbeli eljárás a Felek egyetértésével eljáró két titkár közötti hivatalos jegyzékváltásból áll. E célból a javaslat szövegét a 7. cikknek megfelelően köröztetik egy 21 naptári napnál nem rövidebb határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel a vámügyekkel foglalkozó albizottság elnöke a Felekkel való egyeztetést követően lerövidítheti az ebben a bekezdésben megállapított időszakokat. A szöveg elfogadását követően a határozatot vagy ajánlást az elnök írja alá és a két titkár hitelesíti. (4) A vámügyekkel foglalkozó albizottság jogi aktusai a „határozat”, illetve „ajánlás” címet viselik. Minden határozat az elfogadásának napján lép hatályba, feltéve hogy a határozat erről másképp nem rendelkezik. (5) A határozatokat és ajánlásokat mindkét Félnek megküldik. (6) A Felek dönthetnek úgy, hogy a vámügyekkel foglalkozó albizottság határozatait és ajánlásait közzéteszik hivatalos lapjukban. 12. cikk Jelentések A vámügyekkel foglalkozó albizottság a kereskedelmi formációban ülésező társulási bizottságnak tesz jelentést a kereskedelmi formációban ülésező Társulási Bizottság minden éves közgyűlésén. 13. cikk Nyelvek (1) A vámügyekkel foglalkozó albizottság hivatalos nyelvei az angol és a román. (2) Amennyiben erről másképp nem határoznak, a vámügyekkel foglalkozó albizottság az ezeken a nyelveken elkészített dokumentáció alapján folytatja tanácskozásait. 14. cikk Költségek (1) A Felek maguk viselik a vámügyekkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is. (2) Az ülések megrendezésével és a dokumentumok sokszorosításával kapcsolatos költségeket az ülésnek otthont adó Fél viseli. (3) Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és román nyelvre, illetve e nyelvekről történő fordításával kapcsolatos költségeket az ülést rendező Fél viseli. A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli. 15. cikk Az eljárási szabályzat módosítása Az eljárási szabályzat a vámügyekkel foglalkozó albizottság határozatával módosítható a megállapodás 200. cikke (3) bekezdésének e) pontjával összhangban. TERVEZET AZ EU–MOLDOVAI KÖZTÁRSASÁG FÖLDRAJZI ÁRUJELZŐKKEL FOGLALKOZÓ ALBIZOTTSÁG 1/2015. sz. HATÁROZATA (2015. hónap NN.) eljárási szabályzatának elfogadásáról AZ EU–MOLDOVAI KÖZTÁRSASÁG FÖLDRAJZI ÁRUJELZŐKKEL FOGLALKOZÓ ALBIZOTTSÁG, tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra (a továbbiakban: a megállapodás) és különösen annak 306. cikkére, mivel: (1) A megállapodás egyes részei 2014. szeptember 1-jétől ideiglenesen alkalmazandók, a megállapodás 465. cikkének megfelelően. (2) A megállapodás 306. cikke előírja, hogy a földrajzi árujelzőkkel foglalkozó albizottság ellenőrzi a megállapodás földrajzi árujelzők tekintetében történő alakulását és a földrajzi árujelzőkről folytatott párbeszéd és együttműködés fórumaként szolgál. (3) A megállapodás 306. cikkének (3) bekezdése szerint a földrajzi árujelzőkkel foglalkozó albizottság maga állapítja meg eljárási szabályzatát. A KÖVETKEZŐKÉPPEN HATÁROZOTT: 1. cikk A földrajzi árujelzőkkel foglalkozó albizottság függelékben szereplő eljárási szabályzata elfogadásra kerül. 2. cikk Ez a határozat az elfogadásának napján lép hatályba. Kelt …, …-án/-én. || A földrajzi árujelzőkkel foglalkozó albizottság részéről || az elnök Függelék Az EU-Moldovai Köztársaság földrajzi árujelzőkkel foglalkozó albizottság eljárási szabályzata 1. cikk Általános rendelkezések (1) Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 306. cikkének megfelelően létrehozott földrajzi árujelzőkkel foglalkozó albizottság támogatja az V. cím alá tartozó 438. cikk (4) bekezdésében kijelölt, kereskedelmi formációban ülésező Társulási Bizottságot feladatai ellátásában. (2) A földrajzi árujelzőkkel foglalkozó albizottság végrehajtja a megállapodás 306. cikkében meghatározott feladatait. (3) A földrajzi árujelzőkkel foglalkozó albizottság az Európai Bizottság és a Moldovai Köztársaság földrajzi árujelzők terén hatáskörrel rendelkező tisztviselőiből áll. (4) A Felek mindegyike kinevez egy küldöttségvezetőt, aki a kapcsolattartó személy szerepét tölti be a földrajzi árujelzőkkel foglalkozó albizottsággal kapcsolatos valamennyi ügyben. (5) A küldöttségvezetők elnöki tisztséget töltenek be a lenti 2. cikkel összhangban. (6) A küldöttségvezetők átruházhatják küldöttségvezetői feladataikat vagy azok egy részét egy kinevezett helyettesre, amely esetben a továbbiakban a küldöttségvezetőre tett hivatkozások a kinevezett helyettesre is vonatkoznak. (7) Az eljárási szabályzatban szereplő Felek meghatározása a megállapodás 461. cikkében foglaltak szerint történik. 2. cikk Elnökség A földrajzi árujelzőkkel foglalkozó albizottság elnökségét 12 hónapos időtartamra a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget. 3. cikk Ülések (1) A Felek eltérő megállapodásának hiányában a földrajzi árujelzőkkel foglalkozó albizottság a Felek bármelyikének kérésére felváltva ülésezik az EU-ban és a Moldovai Köztársaságban, legkésőbb a kérés időpontjától számított 90 napon belül. (2) A földrajzi árujelzőkkel foglalkozó albizottság minden ülését az elnök hívja össze; az ülések időpontjáról és helyszínéről a Felek közösen állapodnak meg. Amennyiben a Felek másként nem állapodnak meg, a földrajzi árujelzőkkel foglalkozó albizottság elnöke az ülés összehívásáról szóló értesítést az ülés kezdete előtt legkésőbb 28 naptári nappal megküldi a földrajzi árujelzőkkel foglalkozó albizottság tagjainak. (3) A földrajzi árujelzőkkel foglalkozó albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt hívják össze. (4) Kivételes esetben a földrajzi árujelzőkkel foglalkozó albizottság ülései a Felek egyetértésével bármilyen technológiai eszköz – köztük videokonferencia – útján is megtarthatók. 4. cikk Küldöttségek A Feleket minden ülés előtt a titkárságon keresztül tájékoztatják az ülésen részt vevő küldöttségek tervezett összetételéről. 5. cikk Titkárság (1) A földrajzi árujelzőkkel foglalkozó albizottság titkári feladatait az Európai Bizottság egy képviselője és a Moldovai Köztársaság egy képviselője – akiket a küldöttségvezetők neveznek ki – közösen látják el, a kölcsönös bizalom és együttműködés szellemében. (2) A kereskedelmi formációban ülésező Társulási Bizottság titkárságát tájékoztatják a földrajzi árujelzőkkel foglalkozó albizottság minden egyes döntéséről, jelentéséről és más egyéb egyeztetett intézkedéséről. 6. cikk Levelezés (1) A földrajzi árujelzőkkel foglalkozó albizottsághoz címzett levelezést az egyik Fél titkárának kell címezni, aki tájékoztatja erről a másik titkárt. (2) A földrajzi árujelzőkkel foglalkozó albizottsághoz címzett leveleket a titkárság a földrajzi árujelzőkkel foglalkozó albizottság elnökéhez továbbítja, és amennyiben indokolt, a jelen eljárási szabályzat 7. cikkében említett dokumentumként körözteti. (3) A földrajzi árujelzőkkel foglalkozó albizottság elnökétől származó levelezést a titkárság a földrajzi árujelzőkkel foglalkozó albizottság elnöke nevében megküldi a címzettek részére. Az ilyen leveleket adott esetben az eljárási szabályzat 7. cikkében előírtak szerint köröztetik. 7. cikk Dokumentumok (1) A dokumentumokat a földrajzi árujelzőkkel foglalkozó albizottság titkárain keresztül köröztetik. (2) Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának. (3) Az uniós Fél titkára továbbítja ezeket a dokumentumokat az Unió felelős képviselőinek, és az ilyen levelezésből rendszerint másolatot küld a Moldovai Köztársaság titkárának és a kereskedelmi formációban ülésező Társulási Bizottság titkárainak. (4) A Moldovai Köztársaság titkára továbbítja ezeket az okmányokat a Moldovai Köztársaság felelős képviselőinek és az ilyen levelezésből rendszerint másolatot küld az uniós Fél titkárának, valamint a kereskedelmi formációban ülésező Társulási Bizottság titkárainak. 8. cikk Titkosság Amennyiben a Felek erről másként nem határoznak, a földrajzi árujelzőkkel foglalkozó albizottság ülései nem nyilvánosak. Amikor az egyik Fél bizalmasnak nyilvánított információkat terjeszt a földrajzi árujelzőkkel foglalkozó albizottság elé, a másik Fél a szóban forgó információkat e szerint kezeli. 9. cikk Az ülések napirendje (1) Az egyes ülések ideiglenes napirendjét, valamint az operatív következtetések tervezetét az alábbi 10. cikkben előírtak szerint a földrajzi árujelzőkkel foglalkozó albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte a földrajzi árujelzőkkel foglalkozó albizottság titkárságát, és ennek alátámasztására a tárgyhoz tartozó dokumentumokat is elküldte. (2) Az ideiglenes napirendet a tárgyhoz tartozó dokumentumokkal együtt – az ezen eljárási szabályzat 7. cikkében előírtak szerint – az ülés kezdete előtt legkésőbb 15 naptári nappal köröztetik. (3) A napirendet az elnök és a másik küldöttségvezető fogadja el az egyes ülések elején. A Felek egyetértésével a tervezett napirenden kívüli pontokat is fel lehet venni a napirendbe. (4) A földrajzi árujelzőkkel foglalkozó albizottság elnöke a Felek egyetértésével az egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási kötelezettséget. (5) Különleges körülményekre tekintettel a földrajzi árujelzőkkel foglalkozó albizottság ülésének elnöke a Felekkel egyeztetve lerövidítheti az (1) és (2) bekezdésben meghatározott határidőket. 10. cikk Jegyzőkönyvek és operatív következtetések (1) A két titkár minden ülésről közös jegyzőkönyvtervezetet készít. (2) A jegyzőkönyvben az egyes napirendi pontok tekintetében általában a következőket kell feltüntetni: a) az ülés résztvevői, a kíséretükben lévő tisztviselők, valamint az ülésen részt vevő megfigyelők és szakértők; b) a földrajzi árujelzőkkel foglalkozó albizottság elé terjesztett dokumentumok; c) a földrajzi árujelzőkkel foglalkozó albizottság valamely tagja által felvételre kért nyilatkozatok; valamint d) amennyiben szükséges, az ülés operatív következtetései a (4) bekezdéssel összhangban. (3) A jegyzőkönyv tervezetét a földrajzi árujelzőkkel foglalkozó albizottság elé terjesztik jóváhagyás céljából. A jegyzőkönyvet a földrajzi árujelzőkkel foglalkozó albizottság üléseit követő 28 naptári napon belül jóváhagyják. Az eljárási szabályzat 7. cikkében említett minden címzett részére másolatot küldenek. (4) Az operatív következtetések tervezetét az elnöki tisztet betöltő Fél társulási bizottságának titkára állítja össze minden ülés után, és továbbítja a Feleknek a napirenddel együtt, rendszerint az ülés kezdete előtt legkésőbb 15 naptári nappal. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, a földrajzi árujelzőkkel foglalkozó albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési intézkedéseket. Az operatív következtetésekről való megállapodás után azokat csatolják a jegyzőkönyvhöz, és a végrehajtásukat áttekintik a földrajzi árujelzőkkel foglalkozó albizottság soron következő ülésén. Ennek céljából a földrajzi árujelzőkkel foglalkozó albizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel. 11. cikk Határozatok (1) A földrajzi árujelzőkkel foglalkozó albizottság hatáskörrel rendelkezik arra, hogy határozatokat fogadjon el a megállapodás 306. cikkének (4) bekezdésében meghatározott esetekben. E határozatokat a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező érvényűek a Felekre nézve, akik megteszik az azok végrehajtásához szükséges intézkedéseket. (2) A határozatokat az elnök írja alá és a két titkár hitelesíti. A (4) bekezdés sérelme nélkül a képviselők e dokumentumokat azokon az üléseken írják alá, amelyeken a vonatkozó határozatokat elfogadták. (3) A földrajzi árujelzőkkel foglalkozó albizottság határozatokat hozhat vagy jelentéseket fogadhat el írásos eljárás keretében, a vonatkozó belső eljárások lezárulása után, amennyiben a Felek így állapodnak meg. Az írásbeli eljárás a Felek egyetértésével eljáró két titkár közötti hivatalos jegyzékváltásból áll. E célból a javaslat szövegét a 7. cikknek megfelelően köröztetik egy 21 naptári napnál nem rövidebb határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel a földrajzi árujelzőkkel foglalkozó albizottság elnöke a Felekkel való egyeztetést követően lerövidítheti az ebben a bekezdésben megállapított időszakokat. A szöveg elfogadását követően a határozatot vagy jelentést az elnök írja alá és a két titkár hitelesíti. (4) A földrajzi árujelzőkkel foglalkozó albizottság jogi aktusai a „határozat”, illetve „jelentés” címet viselik. Minden határozat az elfogadásának napján lép hatályba, kivéve ha a határozat másképp rendelkezik. (5) A határozatokat mindkét Félnek megküldik. (6) A Felek dönthetnek úgy, hogy a földrajzi árujelzőkkel foglalkozó albizottság határozatait közzéteszik hivatalos lapjukban. 12. cikk Jelentések A földrajzi árujelzőkkel foglalkozó albizottság a kereskedelmi formációban ülésező Társulási Bizottság minden rendes éves ülésén jelentést nyújt be a kereskedelmi formációban ülésező Társulási Bizottság számára. 13. cikk Nyelvek (1) A földrajzi árujelzőkkel foglalkozó albizottság hivatalos nyelvei az angol és a román. (2) Amennyiben erről másképp nem határoznak, a földrajzi árujelzőkkel foglalkozó albizottság az ezeken a nyelveken elkészített dokumentáció alapján folytatja tanácskozásait. 14. cikk Kiadások (1) A Felek maguk viselik a földrajzi árujelzőkkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is. (2) Az ülések megrendezésével és a dokumentumok sokszorosításával kapcsolatos költségeket az ülésnek otthont adó Fél viseli. (3) Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és román nyelvre, illetve e nyelvekről történő fordításával kapcsolatos költségeket az ülést rendező Fél viseli. A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli. 15. cikk Az eljárási szabályzat módosítása Az eljárási szabályzat a földrajzi árujelzőkkel foglalkozó albizottság határozatával módosítható a 306. cikk (3) bekezdésével összhangban.